# SUSITARIMAS DĖL 2017-07-18 RANGOS SUTARTIES NR. 40410/571808 PAKEITIMO

2017-11-24, Nr. K-727

Vilnius

**AB „Energijos skirstymo operatorius“** (toliau – Užsakovas), pagal Lietuvos Respublikos įstatymus teisėtai įregistruota ir veikianti akcinė bendrovė, juridinio asmens kodas 304151376, PVM mokėtojo kodas LT100009860612, registruota buveinė Aguonų g. 24, LT-03212 Vilnius, Lietuvos Respublika, duomenys apie kurią kaupiami ir saugomi VĮ Registrų centras, atstovaujama, veikiančio pagal 2017 m. lapkričio 7 d. generalinio direktoriaus įsakymą Nr. 768, ir

**UAB „Axis Power“** (toliau – Rangovas), pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, įmonės kodas 135175277, PVM mokėtojo kodas LT351752716, registruotos buveinės adresas Kauno m. sav. Kauno m. Jovarų g. 2, Lietuvos Respublika, duomenys apie kurią kaupiami ir saugomi VĮ Registrų centras, atstovaujama generalinio direktoriaus Manto Galdiko, veikiančio pagal bendrovės įstatus,

toliau kartu – Šalys, o kiekviena atskirai – Šalis,

atsižvelgdamos į tai, kad:

* Užsakovas ir Rangovas 2017-07-18 sudarė rangos sutartį Nr. 40410/571808 (toliau – Sutartis), kuria Rangovas įsipareigojo atlikti (ESO-2017-760) 35/10 kV Sodeliškio TP, Kaštonų g. 4, Juostaviečių k., Pačeriaukštės sen., Biržų r. sav., rekonstravimo darbus, įrangos tiekimo, darbo projekto parengimo bei personalo instruktavimo paslaugas (toliau – Darbai) ir perduoti šių Darbų rezultatą Užsakovui, o Užsakovas įsipareigojo priimti atliktus Darbus ir sumokėti už juos Sutartyje nurodytomis sąlygomis ir tvarka;
* objektas yra dalinai finansuojamas Europos Sąjungos lėšomis pagal 2014-2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ įgyvendinimo 04.4.1-LVPA-K-106 priemonę „Elektros skirstomųjų tinklų modernizavimas ir plėtra“, todėl reikalingas neesminis Sutarties priedo Nr. 5 pakeitimas;
* neesminis Sutarties keitimas nepažeis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau – PĮ) įtvirtintų viešųjų pirkimų principų, nes nėra keičiami Darbų įkainiai, dėl tokio Sutarties keitimo nepasikeis ekonominė Sutarties pusiausvyra Rangovo naudai, be to, toks keitimas sąlygotas objektyviai pagrįstomis aplinkybėmis;

vadovaudamosi PĮ 97 straipsnio 1 dalimi 5 punktu,

sudarė šį susitarimą (toliau – Susitarimas), kuriuo susitarė:

1. Sutartyje numatytus darbus (Galios transformatoriaus keitimo darbai. MKRAD eilės Nr. 8;) atliks kitas Rangovo nurodytas subrangovas BĮ UAB „EWEX Projektas“. Subrangovas UAB Energetikos paslaugų ir rangos organizacija yra išbraukiamas iš Sutarties priedo Nr. 5 2 eilutė.
2. Kitos Sutarties sąlygos lieka galioti nepakitusios.
3. Susitarimas įsigalioja nuo jo pasirašymo dienos ir yra neatskiriama Sutarties dalis.
4. Susitarimas sudarytas dviem vienodą teisinę galią turinčiais egzemplioriais, po vieną egzempliorių kiekvienai šaliai.

|  |  |
| --- | --- |
| **Užsakovas**  **AB „Energijos skirstymo operatorius“**  Tinklų vystymo tarnybos direktorius  Rytis Borkys | **Rangovas**  **UAB „Axis Power“**  Generalinis direktorius  Mantas Galdikas |